 NA MWANGI MUIRURI BARAZA Kuu la Usalama nchini (NSC) ambalo mwenyekiti wake ni Rais William Ruto limetoa orodha ya aina 30 za uhalifu ambao raia ni sharti wawe chonjo kuepuka msimu huu wa Krismasi na kuelekea sherehe za Mwaka Mpya. Maafisa kutoka vitengo vya ujasusi, jeshi, polisi, maafisa wa utawala katika maeneo mbalimbali na wanachama wa kamati zote za usalama mashinani wameagizwa kuwa makini na kuunda mikakati ya kukabiliana na aina yoyote ya uhalifu na ujambazi huo. Katika nyaraka rasmi kwa Wizara ya Ulinzi na Wizara ya Usalama wa Ndani ambazo zinatarajiwa kutoa sera za mwelekeo kwa vyombo vya kudumisha usalama mashinani, Rais Ruto amesema kwamba anatarajia taifa libakie tulivu na thabiti ili kutoa fursa kwa ustawi wa nchi. “Ni matumaini yangu kwamba juhudi ambazo tumekuwa tuykiweka katika kupambana na aina zote za ujambazi zitaendelea kuzidishwa na kudumishwa ili hata msimu huu wenye changamoto nyingi za kiusalama utuache tukiwa na uthabiti,” akasema Rais Ruto kwa wosia huo wake. Ya kwanza kwenye orodha ya changamoto hizo za kiusalama zinazotarajiwa katika msimu huu wa kuelekea sherehe za Krismasi na Mwaka Mpya ni ugaidi ambao unakisiwa huenda ukumbe maeneo kadha ya nchi sanasana maeneo ya Pwani, Kaskazini Mashariki na Nairobi. Pia kuna wizi wa kujihami ambao unatarajiwa kunoga katika mitaa mbalimbali ya hapa nchini, kaunti zote zikiorodheshwa kama walengwa. Tatu kwenye orodha hiyo ni wizi wa mifugo ambao huathiri maeneo ya Rift Valley lakini hali kwa sasa ikiripotiwa katika maeneo mengi ya Mlima Kenya pia. Nne kuna utekaji nyara na kisha kudai malipo ambao huandamana pia na wizi wa magari, ambapo kaunti zote zimeonywa ziwe tayari. Tano kuna ukatili dhidi ya vijana wa kiume wanaotahiriwa msimu huu pia. Kuna malalamiko kwamba wahuni majirani hutesa vijana baada ya kupashwa tohara. Unyama wa sita ni upashaji wa tohara kwa wasichana na ambao unakisiwa kuchukua mkondo mpya ambapo wazazi wengine wanawapeleka wasichana wao kutekelezewa unyama huo katikahospitali za umma na zile za kibinafsi. Uavyaji mimba pia umeorodheshwa kama changamoto ya msimu wa Krismasi huku uhalifu wa nane ukiwa ni ndoa za mapema hasa kwa wasichana ambao wamemaliza masomo yao ya Darasa la Nane na wengine wa Kidato cha Nne. Ya tisa kuna ajira ya watoto ambayo pia imeorodheshwa kama mojawa ya ukiukaji wa haki za kimsingi na pia kuathitri usalama wa kitaifa. Kwenye listi hiyo pia kuna magari mabovu barabarani na spidi ya juu huku madereva na makondakta wakisaka kubeba abiria wengi kupita kiasi ili wavune kupitia nauli hivyo basi kuzua ajali kiholela. Sasa uhalifu mwingine kutoka nambari 11 hadi 30 tunauweka kwa jedwali hapa chini. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  